Sagunt acull la Fira d'Ocupació 2021 amb l'objectiu d'activar i impulsar l'ocupació entre la ciutadania i les empreses locals
17 de novembre 2021

![](/media/0vzebiei/c1-empleo.jpg?width=850&height=566.9886363636364)

Sagunt ha acollit hui dimecres, 17 de novembre, en el Casal Jove del Port de Sagunt la Fira de l'Ocupació 2021 que organitza Cambra València i el departament de Promoció Econòmica de l'Ajuntament de Sagunt, amb la col·laboració de la Diputació de València i a més compta amb el cofinançament del Fons Social Europeu. Esta activitat té l'objectiu d'activar i impulsar l'ocupació entre la ciutadania i les empreses locals, i és per això que hi ha oferit conferències i tallers on s'han abordat diferents temàtiques al voltant del món laboral.

En l'acte d'inauguració han participat la regidora de Comerç i Mercats de l'Ajuntament de Sagunt, Ana María Quesada per raons d'agenda de la regidora delegada de Promoció Econòmica, María José Carrera; el president de la Diputació de València, Antoni Francesc Gaspar i el president de Cambra València, José Vicente Morata.

![](/media/xpkkxyo4/c2-empleo.jpg?width=850&height=566.9886363636364)

Ana María Quesada, ha explicat que per a Sagunt és «**molt important**» celebrar jornades com la de hui perquè «**poques ciutats com la nostra saben l'important que és la formació constant per a poder accedir en bones condicions al mercat laboral**». A més, ha destacat la importància de «**donar suport al reciclatge professional permanent i també la mirada crítica per a veure i entendre quins processos allén les nostres fronteres s'estan formulant i anticipar-nos als canvis per a afrontar-los amb plenes garantia**».

![](/media/syqh3e0r/peq-empleo.jpg?width=414&height=276&mode=max)Així mateix, en la jornada ha participat Alberto Soler, psicòleg especialista en educació i assessorament a famílies, qui ha oferit la seua conferència sobre _Motivación y organización del tiempo en la búsqueda de empleo_. Amb posterioritat, els assistents han pogut participar dels tallers formatius _Sobre la persona, la empresa y el liderazgo_ de Yolanda Arenas; _De Leonardo da Vinci a Jack Ma: la gestión de los rechazos para encontrar nuestro verdadero potencial_ oferit per Simone Veglia; i el de _Técnicas de Ventas aplicadas para la búsqueda de empleo_ de Pablo Gutiérrez Merelles.

D'altra banda, Quesada ha indicat que «**com a ajuntament som conscients que només els territoris amb una població ben formada i capaç d'adaptar-se a les necessitats de la demanda laboral podran atraure riquesa i ocupació de qualitat**». També ha explicat que des de Sagunt s'han desenvolupat estudis econòmics i d'investigació per a conéixer la demanda laboral existent i impulsar un ampli ventall d'accions formatives. L'objectiu és «**optimitzar els nostres finits recursos i incidir en aquells perfils professionals que les empreses del territori ens demanden, però també ajudar als qui més dificultats troben per a accedir a un treball digne i per això molts dels nostres esforços van destinats als col·lectius més desfavorits**».

A més, Ana María Quesada ha animat «**les empreses a ajudar-nos en este procés i ens facen partícips de les seues necessitats i compten amb la nostra mà per a aconseguir que les seues necessitats laborals troben una resposta en la demanda d'ocupació local**».

D'altra banda, José Vicente Morata ha explicat el treball que realitzen des de la Cambra de Comerç i ha incidit en la necessitat de la formació entre els i les jóvens. Així mateix, Antoni Francesc Gaspar també ha explicat les labors que exercixen des de la Diputació referent a l'ocupació i ha traslladat «**un missatge positiu i d'esperança**» cap als i les assistents de la jornada.

En este sentit, junt a les activitats que s'han desenvolupat, les persones que han visitat la Fira de l'Ocupació han pogut formar part d'entrevistes amb les empreses que participen en esta activitat.

![](/media/pycbpuu5/c3-empleo.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/sagunt-acull-la-fira-d-ocupacio-2021-amb-l-objectiu-d-activar-i-impulsar-l-ocupacio-entre-la-ciutadania-i-les-empreses-locals/ "Facebook")
*   [](http://twitter.com/share?url=https://aytosagunto.es/va/actualitat/sagunt-acull-la-fira-d-ocupacio-2021-amb-l-objectiu-d-activar-i-impulsar-l-ocupacio-entre-la-ciutadania-i-les-empreses-locals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acull-la-fira-d-ocupacio-2021-amb-l-objectiu-d-activar-i-impulsar-l-ocupacio-entre-la-ciutadania-i-les-empreses-locals/ "Linked In")
*   [](mailto:?body=https://aytosagunto.es/va/actualitat/sagunt-acull-la-fira-d-ocupacio-2021-amb-l-objectiu-d-activar-i-impulsar-l-ocupacio-entre-la-ciutadania-i-les-empreses-locals/)